Diari Oficial de la Generalitat Valenciana


Sumari del DOGV 6625, del 07-10-2011 (2011/10612)

RESOLUCIÓ de 8 de setembre de 2011, de la consellera de Presidència per la qual es concedeixen els Premis de Participació Ciutadana, Quarta Edició, exercici 2011.
------------------------------------------------------------------------------------------------------------------------------------------------------------------

### Dades del document

Número de DOGV
:   6625

Data del DOGV
:   07-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10300


Data del document
:   08-09-2011

Organisme emissor
:   Conselleria de Presidència

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 8 de setembre de 2011, de la consellera de Presidència per la qual es concedeixen els Premis de Participació Ciutadana, Quarta Edició, exercici 2011. [2011/10177]  
Mitjançant la Resolució de 17 de desembre de 2010, del conseller de Solidaritat i Ciutadania (DOCV núm. 6425, de 27.12.2010), es va convocar la 4a Edició del Premi de Participació Ciutadana exercici 2011 en les seues tres modalitats: Premi per a Entitats Locals o Entitats Ciutadanes, al reconeixement d'un projecte o acció en matèria de participació ciutadana que haja desenrotllat en els tres últims anys una entitat local o una entitat ciutadana en la Comunitat Valenciana; Premi per a Ciutadans i Ciutadanes, a fi de reconéixer la labor desenrotllada per una persona física en matèria de participació ciutadana en la Comunitat Valenciana; i Premi d'Honor, al reconeixement d'una trajectòria continuada per part d'una entitat ciutadana, una entitat local o una persona física en matèria de participació ciutadana.  
  
En compliment del que disposa la base sisena de l'annex I de la resolució esmentada, es va reunir el jurat a l'efecte de realitzar la valoració i l'anàlisi de les candidatures presentades, emetent proposta vinculant en cada una de les categories en concurs i elevant el dit veredicte a la consellera de Presidència.  
Per això, fent ús de les facultats que em confereix el Decret 110/2011, de 2 de setembre, del Consell (DOCV núm. 6602, de 6 de setembre de 2011), pel qual s'aprova el Reglament Orgànic i Funcional de la Presidència i la Conselleria de Presidència i de conformitat amb el que estableix la base setena de la referida convocatòria, resolc  
  
  
Primer  
Concedir el Premi de Participació Ciutadana en la seua edició de 2011 a les persones físiques, entitats ciutadanes o entitats locals que a continuació es relacionen, en cada una de les modalitats, a càrrec del programa pressupostari 112.90 Participació, Ciutadania i Xarxes Socials, línia de subvenció T7312000.  
  
Modalitat A. Premi per a Entitats Locals o Ciutadanes, en el qual es reconeix a l'Ajuntament de Castelló de la Plana per les activitats realitzades en els últims anys per a la posada en marxa de projectes participatius, com és el cas dels pressuposts participatius, amb l'objecte d'ampliar la participació ciutadana en l'àmbit local. La dotació per a aquesta modalitat és de 6.000 euros.  
  
Modalitat B. Premi per a Ciutadans i Ciutadanes és declarat desert, ja que mitjançant la documentació aportada no han quedat prou acreditats els mèrits dels candidats en matèria de participació ciutadana.   
  
Modalitat C. Premi d'Honor. Reconeixement a l'Associació de Familiars d'Alzheimer de València pel seu treball desinteressat i constant en la llarga trajectòria en favor dels malalts i familiars d'Alzheimer. La dotació per a aquesta modalitat és de 1.000 euros.  
  
Segon  
Donar publicitat a les entitats locals, entitats ciutadanes i/o persones físiques que han sigut excloses pels motius que així mateix s'indiquen en l'annex.  
  
Tercer  
S'entendran com no concedides totes les candidatures presentades que no apareixen indicades en l'annex.  
  
Quart  
El pagament dels premis, es realitzarà d'acord amb el que estableix la Resolució de 17 de desembre de 2010. En tot cas, les persones o entitats ciutadanes o locals beneficiàries hauran d'acreditar el compliment de les seues obligacions tributàries i amb la Seguretat Social, d'acord amb la Llei d'Hisenda Pública de la Generalitat Valenciana.  
  
Cinqué  
Segons es disposa en la Base setena de la Resolució de 17 de desembre de 2010, es realitzarà un acte públic per a la concessió dels IV Premis de Participació Ciutadana, com a mitjà de difusió i reconeixement social de la labor realitzada per les persones físiques i entitats ciutadanes premiades.  
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.   
  
València, 8 de setembre de 2011.- La consellera de Presidència: Paula Sánchez de León Guardiola.  
  
  
ANNEX  
  
Entitats excloses  
  
Modalitat A  
- Associació per la salut integral de persones amb malaltia mental 1  
- Associació de veïns La Plata-Gral. Urrutia i adjacents 1, 2  
  
  
Modalitat B  
- David Parra Sáez 1, 2  
  
  
Modalitat C  
- Associació de Veïns La Plata-Gral. Urrutia i adjacents 1, 2  
  
  
1. Per no complir l'apartat 2 de la base 3a de l'annex I de l'Ordre que disposa que la sol·licitud haurà d'anar acompanyada d'una memòria que detalle la labor realitzada i els mèrits en matèria de participació ciutadana que posseeix el candidat o candidata, destacant-se les realitzades en els últims tres anys.  
2. Per no complir l'apartat 3 de la base 3a de l'annex I de l'Ordre que disposa que les candidatures hauran d'estar avalades per una tercera entitat local, ciutadana o persona física, que haurà de ser la que sol·licite el premi per a la seua entitat o persona candidata, i no es podran presentar candidatures en nom propi.